### Har du hest eller ponni som er importert fra utlandet?

### *Da må du lese dette.*

### Tilleggsregistrering ved permanent innførsel (import)

Det er mange hester rundt i vårt land som ikke er registrert i Nasjonalt Hesteregister.

Kravet om at alle hester skal være registrert i et nasjonalt register finner vi i: [forskrift om identifikasjon med dyr av hestefamilien (som gjennomfører forordning (EU) 2015/262)](https://lovdata.no/dokument/SF/forskrift/2010-04-28-631).

Det er ikke nok at ponnien er registrert i f.eks.som ponnitraver i DNT. Ponnien må i tillegg være registrert hos en norsk passutsteder. Dette betyr en avlsorganisasjon for renrasede hester, eller Norsk Ponniavlsforening, Norsk Varmblod eller Norsk Hestesenter som også registrer hester uten godkjent avstamning. Ta kontakt med den aktuelle organisasjonen for å få din hest registrert.

Nasjonalt hesteregister skal ha en total oversikt over hester som holdes permanent i Norge. Dersom hesten innføres permanent (holdes i Norge i mer enn 90 dager) stilles det krav om at identitetsopplysninger om hesten tilleggsregistreres hos det norske passutstedende organ som passer for kategorien av hest/ponni ved å sende inn hestepasset til aktuelt passutstedende organ.

Unntak fra dette kravet er midlertidig opphold for hingster i bedekningssesongen, opphold på veterinærklinikk av medisinske årsaker og hester som slaktes senest 10 dager etter innførsel.

**Følgende norske organer kan utstede hestepass og tilleggsregistrere importer:**

* Varmblodstraver og kaldblodstraver: Det Norske Travselskap
* Fullblodsaraber: Norsk Araberhestforening (NAHF)
* Shagyaaraber: NAHF's Shagya-avdeling
* Varmblods ridehest: Norsk Varmblod
* Islandshest: Norsk Islandshestforening
* Engelsk fullblod: Norsk Jockeyclub
* Lippizzaner: Norsk Lipizzanerforening
* Britiske ponniraser, sportsponni, gotlandsruss,

amerikansk miniatyrhest: Norsk Ponniavlsforening

* Fjordhest, dølahest og nordlands-/lyngshest,

Gypsy Cob, Pinto, Quarter m.fl. Norsk Hestesenter

* Dansk varmblods ridehest: Dansk Varmblod Norge

**Hester uten godkjent avstamning/rase tilleggsregistreres hos følgende organisasjoner:**

* Norsk Ponniavlsforening <http://ponniavl.no/>
* Norsk Varmblod <https://norskvarmblod.no/>
* Norsk Hestesenter <http://www.nhest.no/>